কিয়ারা,জাহ্নবীকে পিছনে ফেলে দীপিকার কাছাকাছি

কিয়ারা আদবানি, জাহ্নবী কাপুর,রাকুল প্রীত সিং,পূজা হেগড়েকে পিছনে ফেলে এগিয়ে গেছেন দক্ষিণী সিনেমার এই তারকা অভিনেত্রী। দীপিকা পাড়ুকোনের পর তিনি একমাত্র অভিনেত্রী যিনি ইনস্টাগ্রামে ২০ মিলিয়ন ফলোয়ারের মাইলফলক স্পর্শ করেছেন। দক্ষিণী অভিনেত্রী তার অভিনয় ও শরীরী সৌন্দর্যে মুগ্ধ করেছেন দর্শকদের। সার্চ ইঞ্জিন গুগলে ‘ভারতের জাতীয় ক্রাশ ২০২০’ নির্বাচিত হয়েছেন এই অভিনেত্রী। ইনস্টাগ্রামে এই ২০ মিলিয়ন মাইলফলক ছাড়ানোর পর একটি ছবি পোস্ট করে রাশমিকা লিখেছেন, ‘ ২০ মিলিয়ন মনে হচ্ছে! আই লাভ ইউ!’ ভক্তদের পাশাপাশি অনেক অভিনেত্রী রাশমিকার এই পোষ্টে শুভেচ্ছা জানিয়েছেন তাকে।

আরও পড়ুন:অমিতাভ-রাশমিকার ছবি ফাঁস
মডেলিংয়ের মাধ্যমে ক্যারিয়ার শুরু করেছিলেন রাশমিকা মান্দানা। ২০১২ সালে ‘ক্লিন এন্ড ক্লিয়ার ফেস অব ইন্ডিয়া’ খেতাব জিতেছিলেন। রাশমিকা এই মুহূর্তে আল্লু অর্জুন এর বিপরীতে অভিনয় করতে ব্যস্ত ‘পুষ্পা’ ছবিতে।এছাড়াও আরো বেশ কিছু দক্ষিণী ছবিতে দেখা যাবে রাশমিকাকে। আগামী ডিসেম্বরে ছবিটি মুক্তি পাওয়ার কথা। এছাড়া ‘মিশন মজনু’ ছবির মাধ্যমে তিনি বলিউডে পা রাখতে চলেছেন। এ ছবিতে তার বিপরীতে দেখা যাবে বলিউড অভিনেতা সিদ্ধার্থ মালহোত্রাকে। এছাড়াও আরেকটি বলিউড ছবি ‘গুডবাই’তে দেখা যাবে রাশমিকাকে।ছবিতে প্রধান চরিত্রে অভিনয় করছেন বলিউডের ‘শাহেনশা’ অর্থাৎ অমিতাভ বচ্চন। ছবিতে অমিতাভের সঙ্গে রাশমিকা মান্দানার পাশাপাশি নীনা গুপ্তাকে দেখা যাবে।