বলিউড ডেবিউ, রাশমিকার কোন অতিরিক্ত চাপ নেই

‘পুষ্পা’ ছবিতে আল্লু অর্জুনের বিপরীতে রাশমিকা মান্দানার অভিনয় তাঁকে সর্বভারতীয় দর্শকের সঙ্গে পরিচয় করিয়ে দিয়েছে। এই ছবির সাফল্য শুধু আল্লুকে নয় রাশমিকাকেও বলিউডের দরজা খুলে দিয়েছে। ২০২২ সালটা রাশমিকার জন্য অত্যন্ত গুরুত্বপূর্ণ। কারন এ বছর তিনি দক্ষিণী সিনেমার গণ্ডি পার হয়ে বলিউডে পা রাখতে চলেছেন। একাধিক হিন্দি ছবিতে রাশমিকাকে দেখা যাবে। অভিনেতা সিদ্ধার্থ মালহোত্রা সঙ্গে ‘মিশান মজনু’ ছবির মাধ্যমে বলিউডে ডেবিউ করতে চলেছেন রাশমিকা মান্দানা। এছাড়াও রয়েছে অমিতাভ বচ্চনের সঙ্গে ‘গুডবাই’। সদ্য রণবীর কাপুরের সঙ্গে মানালিতে শুটিং সেরে ফিরেছেন রাশমিকা। সে ছবির নাম ‘অ্যানিমেল’। ‘পুষ্পা’ খ্যাত রাশমিকা এখন বলিউড পরিচালকদের পছন্দের তালিকায় একেবারে উপরদিকে রয়েছেন। কিছুদিন আগেই যেমন ‘পুষ্পা’র সুপার হিরো আল্লু আর্জুন কে প্রখ্যাত বলিউড পরিচালক সঞ্জয় লীলা বনশালির অফিসের সামনে গাড়ি থেকে নামার সময় পাপারাৎজিদের ক্যামেরাবন্দি হয়েছিলেন। বলিউড ছবির এই যাত্রা নিয়ে রাশমিকা মানদানা তাঁর প্রতিক্রিয়া জানাতে গিয়ে বলেছেন,’এ ব্যাপারে আমি কোনো চাপ অনুভব করছি না। কারণ আমি জানি দক্ষিণের সিনেমার বাইরেও আমার অনুরাগীকুল রয়েছেন। কাজী বলিউড ছবিতে অভিনয় করার ব্যাপারে আমিঅতিরিক্ত কোনো চাপ অনুভব করছি না।’

২৬ বছরের রাশমিকার ‘ডিয়ার কমরেড’ ছবির মাধ্যমে দক্ষিণী ছবিতে অভিষেক হয়েছিল। ‘পুষ্পা’ ছবিতে ‘সাম্বে বলম সাম্বে’ গানের সঙ্গে তার অভিনব নাচের স্টাইল শুধু এদেশে নয় দেশের বাইরেও ও তাঁর জনপ্রিয়তা এনে দিয়েছে। সাধারণ মানুষ থেকে শুরু করে সেলিব্রিটিরা পর্যন্ত রাশমিকার প্রশংসা করেছেন। প্রশংসা করেছেন ছবির সুপারহিট হিরো আল্লু নিজেও। এ সমস্ত কিছুই রাশমিকার বলিউড ছবিতে অভিষেকের ব্যাপারে অনেক বেশি আস্থা অর্জন করতে সাহায্য করেছে। তিনি নিজেই যথেষ্ট আশাবাদী যে যে ভালোবাসা তিনি দক্ষিণী ছবি দর্শকদের কাছ থেকে পেয়েছেন ঠিক তেমনি বলিউড ছবির দর্শকদের কাছ থেকেও পাবেন। যত সময় যাচ্ছে কাজের ক্ষেত্রে তার অভিজ্ঞতা যেমন বাড়ছে তেমনি ইন্ডাস্ট্রির অনেক নতুন নতুন দিক তিনি জানতে পারছেন। সেই সঙ্গে তার শারীরিক ফিটনেসের কথা তার অনুরাগীদের স্মরণ করিয়ে দিচ্ছে যে দীপিকা পাড়ুকোনের পর বলিউড জয়ের জন্য তিনি লম্বা দৌড়ে নাম লেখাতে চান।