কার জন্য আমেরিকা উড়ে যাচ্ছেন রাশমিকা?

দক্ষিণী সিনেমার জনপ্রিয় অভিনেত্রী তথা বলিউড শিল্পী রাশমিকা মান্দানা তাঁর অভিনয় এবং সৌন্দর্য দিয়ে মুগ্ধ করেছেন দর্শকদের। মূলত কন্নড় ছবির অভিনেত্রীকে ‘ভারতের জাতীয় ক্রাশ ২০২০’ বলে অভিহিত করা হয়েছে। বিশ্বের অন্যতম বৃহৎ ও জনপ্রিয় সার্চ ইঞ্জিন গুগল জানিয়েছে এ খবর। ইতিমধ্যেই রাশমিকার ব্যক্তিগত জীবনে নাম জড়িয়েছে তারই সহশিল্পী বিজয় দেবরকোন্ডার। এ ব্যাপারে বিভিন্ন সময় নানান গুঞ্জন শোনা গেলেও অন্যান্য অভিনেতাদের মতোই এযাবৎকাল রাশমিকা ‘তার ভালো বন্ধু’ বলেই ধামাচাপা দেওয়ার চেষ্টা করেছেন। এবার জানা যাচ্ছে রাশমিকা নাকি বিজয়ের জন্য মার্কিন যুক্তরাষ্ট্রে পাড়ি দিয়েছে। ফিল্ম ইন্ডাস্ট্রিতে জানিয়ে শুরু হয়েছে দারুণ চর্চা। এই গুঞ্জন শুরু হয়েছিল রাশমিকা আর দুটি সোশ্যাল মিডিয়া পোস্টকে কেন্দ্র করে। তার পোস্ট করার ছবিতে দেখা যায় পাসপোর্ট এবং বোর্ডিং পাস এর ছবি। ক্যাপশনে রাশমিকা লিখেছেন, ‘এবার আপনাদের কাছ থেকে দূরে যাওয়ার সময় আসছি।’সঙ্গে আরেকটি ছবিতে দেখা যাচ্ছে মাছ বন্দি অবস্থায় সেলফি তুলেছেন রাশমিকা, বিমানের মধ্যে। সেখানে মজা করে লিখেছেন, ‘অনুমান করে বলুন কোথায় যাচ্ছি’। নেটিজেনদের অনুমান করে নিতে অসুবিধা হয়নি যে রাশমিকা যুক্তরাষ্ট্রে যাচ্ছে কারণ ইতিমধ্যেই বিজয় তাঁর পরবর্তী ছবির শুটিং ‘লাইগার’ এর জন্য মার্কিন যুক্তরাষ্ট্রে পৌঁছেছেন।

তাদের ধারণা শুটিংয়ের ফাঁকে বিজয়ের সঙ্গে সময় কাটাবেন রাশমিকা। একটি বিনোদনমূলক পোর্টালের প্রতিবেদন অনুযায়ী কয়েক মাস আগে এই একই ছবির শুটিং হয়েছিল গোয়াতে। এই ছবিতে রাশমিকা না থাকা সত্ত্বেও গোয়াতে সময় কাটাতে গিয়েছিলেন বিজয়ের সঙ্গে। নেটিজেনদের ধারণা প্রেমিকের সঙ্গে সময় কাটাতে এবার তিনি মার্কিন যুক্তরাষ্ট্রে পাড়ি দিলেন। রাশমিকা অভিনীত সর্বশেষ মুক্তিপ্রাপ্ত ছবি ‘সুলতান’। এই ছবিতে তার বিপরীতে ছিলেন অভিনেতা কার্তিক কুমার। এছাড়াও রাশমিকার হাতে রয়েছে তেলেগু ছবি ‘পুষ্পা’এবং হিন্দি ছবি ‘মিশন মজ’নু,’গুডবাই’। উল্লেখ্য,’মিশন মজনু’ ছবির মধ্য দিয়ে বলিউডে অভিষেক হবে রাশমিকার।সাম্প্রতিক এক বিবৃতিতে রাশমিকা বলেছিলেন,, “ আমার সবচেয়ে বড় অনুপ্রেরণা ছিল মাধুরী দীক্ষিত। আমি তাঁর নাচ ভালবাসি এবং বাড়িতে অনুকরণ করতাম। এভাবেই আমি বড় হয়েছি। তবে একজন অভিনেত্রী হিসাবে আমার কাছে ফিল্ম ইন্ডাস্ট্রিতে এমন কেউ নেই যে আমাকে অনুপ্রাণিত করে।”