‘ফোবর্স’ এর বিচারে রাশমিকা

আন্তর্জাতিক খ্যাতিসম্পন্ন ম্যাগাজিন ‘ফোর্বস’ এর বিচারে সামাজিক যোগাযোগ মাধ্যমে সবচেয়ে প্রভাবশালী তারকা নির্বাচিত হয়েছেন রাশমিকা মান্দানা। দক্ষিণী অভিনেত্রী ইনস্টাগ্রামে তেলেগু তারকাদের জনপ্রিয়তার ভিত্তিতে ‘ফোবর্সে’র তালিকার শীর্ষে রয়েছেন রাশমিকা। তিনি ৯.৮৮ নম্বর  পেয়েছেন। বর্তমানে ইনস্টাগ্রামে রাশমিকার ফলোয়ার সংখ্যা ২২.৫ মিলিয়ন। দক্ষিণী চলচ্চিত্রের আরেক জনপ্রিয় অভিনেত্রী সামান্থা রুথ প্রভু ৯.৪৯ নম্বর পেয়ে চতুর্থ স্থানে রয়েছেন। পঞ্চম স্থান পেয়েছেন আল্লু অর্জুন। বিস্ময়করভাবে তালিকার অষ্টম স্থানে জায়গা করেছেন বাহুবলী খ্যাত জনপ্রিয় অভিনেতা প্রভাস।মডেলিংয়ের মাধ্যমে কেরিয়ার শুরু করেছিলেন রাশমিকা মান্দানা। ২০১২ সালে ক্লিন এন্ড ক্লিয়ার ফেস অফ ইন্ডিয়া’খেতাব জিতেছিলেন তিনি। সার্চ ইঞ্জিন গুগলে ‘ভারতের জাতীয় ক্রাশ ২০২০’ নির্বাচিত হন এই অভিনেত্রী। ২০১৬ সালে কন্নড় ভাষা ‘কিরিক পার্টি’ ছবির মাধ্যমে দক্ষিণী চলচ্চিত্রে পা রাখেন রাশমিকা। এরপর তেলেগু ছবিতে অভিষেক হয় রাশমিকার। ‘গীতগোবিন্দম্’, ‘ডিয়ার কমরেড’, ‘সারিলেরু নিকেভ্যারু’র মতো জনপ্রিয় ছবিতে অভিনয় করে দর্শকদের হৃদয় জায়গা করে নেন অভিনেত্রী। রাশমিকা অভিনীত সর্বশেষ মুক্তিপ্রাপ্ত ছবি ‘সুলতান’। এছাড়া রাশমিকা অভিনীত তেলেগু ছবি ‘পুষ্পা’ মুক্তি পেতে চলেছে।

রাশমিকা অভিনীত বলিউড হিন্দি ছবি দুটি হল ‘গুডবাই’ ও ‘মিশন মজনু’।বলিউডে তার প্রথম ছবি ‘মিশন মজনু’ মুক্তি পেতে না পেতেই তাকে নিয়ে নতুন করে গুঞ্জন চাউর হয়েছে যে তিনি নাকি বাংলা ছবিতে অভিনয় করতে চলেছেন। বাঙ্গালিদের দুর্গাপুজোর মরসুমে সোশ্যাল মিডিয়ায় রাশমিকা নিজেরই পোস্ট করা একটি সাদাকালো পেইন্টিং এই গুঞ্জনকে উস্কে দিয়েছে। যে ছবিতে দেখা যাচ্ছে রাশমিকার পরনে শাড়ি, গলায় রয়েছে হার, মাথায় টিকলি এবং চোখেমুখে খেলে যাচ্ছে উৎসবের হাসির ঢেউ। পুজোর সময় পুরোপুরি বাঙালি বধূর সাজে রাশমিকার এই ছবি সোশ্যাল মিডিয়ায় তাঁকে নিয়ে আলোচনা শুরু করিয়ে দিয়েছে।ছবির ক্যাপশনে রাশমিকা লিখেছেন, ’এখন আমি সত্যিই একটি বাঙালি চরিত্রে অভিনয় করতে চাই’।এই ছবি দেখার পর রাসমিকার বাংলা ছবিতে অভিনয় নিয়ে নেট দুনিয়ায় ঝড় উঠেছে। যদিও এ নিয়ে সরাসরি অভিনেত্রী কোনো মন্তব্য করেননি। তবে নেটিজেনদের অনেকেরই ধারণা তার ইচ্ছেই এই ইঙ্গিতকে পরিষ্কার করছে যে খুব শীঘ্রই তিনি বাংলা ছবিতে অভিনয় করবেন।